ຂ່າວສານ
ກອງປະຊຸມວິສາມັນຄັ້ງທີ 1, ສະພາແຫ່ງຊາດ ຫວຽດນາມ ຊຸດທີ XV ອັດລົງໃນຕອນບ່າຍວັນທີ 11 ມັງກອນ
ວັນທີ 11 ມັງກອນ, ກອງປະຊຸມວິສາມັນຄັ້ງທີ 1, ສະພາແຫ່ງຊາດ ຫວຽດນາມ ຊຸດທີ XV ສືບຕໍ່ມື້ເຮັດວຽກທີ 5. ໃນຕອນເຊົ້າ, ບັນດາອົງການຂອງສະພາແຫ່ງຊາດໄດ້ລວບລວມ, ຮັບເອົາ, ອະພິປາຍຄຳເຫັນຂອງສະມາຊິກສະພາແຫ່ງຊາດ ແລະ ສ້າງຮ່າງກົດໝາຍ, ມະຕິໃຫ້ສົມບູນແບບ. ຕອນບ່າຍ, ສະພາແຫ່ງຊາດຈັດວາລະອັດກອງປະຊຸມ, ລົງຄະແນນສຽງຮັບຮອງເອົາ: ມະຕິວ່າດ້ວຍນະໂຍບາຍການເງິນ, ເງິນຕາ ເພື່ອໜູນຊ່ວຍໂຄງການຟື້ນຟູ ແລະ ພັດທະນາເສດຖະກິດ - ສັງຄົມ; ກົດໝາຍວ່າດ້ວຍການລົງທຶນ, ກົດໝາຍວ່າດ້ວຍການປະມູນ, ກົດໝາຍວ່າດ້ວຍໄຟຟ້າ, ກົດໝາຍວ່າດ້ວຍວິສາຫະກິດ, ກົດໝາຍວ່າດ້ວຍການດຳເນີນຄະດີແພ່ງ…; ມະຕິກ່ຽວກັບແຜນນະໂຍບາຍລົງທຶນໂຄງການກໍ່ສ້າງເສັ້ນທາງຄວາມໄວສູງເໜືອ-ໃຕ້ ທາງທິດຕາເວັນອອກໄລຍະ 2021 – 2025; ມະຕິທົດລອງບາງກົນໄກ, ນະໂຍບາຍພິເສດສະເພາະພັດທະນານະຄອນ ເກີນເທີ; ມະຕິກອງປະຊຸມວິສາມັນຄັ້ງທີ 1, ສະພາແຫ່ງຊາດ ຫວຽດນາມ ຊຸດທີ XV. ຫຼັງຈາກນັ້ນ, ສະພາແຫ່ງຊາດຮັບຟັງທ່ານປະທານສະພາແຫ່ງຊາດ ຫວຽດນາມ ເວືອງດິ່ງເຫ້ວ ກ່າວຄຳເຫັນອັດກອງປະຊຸມ.
ວິທະຍຸກະຈາຍສຽງ ຫວຽດນາມ (ຊ່ອງ VOV1) ຈະອອກອາກາດສົດວາລະອັດກອງປະຊຸມເພື່ອໃຫ້ຜູ້ມີສິດເລືອກຕັ້ງ ແລະ ປະຊາຊົນໃນທົ່ວປະເທດຕິດຕາມ.
(ແຫຼ່ງຄັດຈາກ VOV)